3. ลักษณะการประกอบธุรกิจ

  3.1 ความเป็นมา การเปลี่ยนแปลงและพัฒนาการที่สำคัญ

บริษัทพรีเมียร์ มาร์เก็ตติ้ง จำกัด (มหาชน) จดทะเบียนจัดตั้งเมื่อวันที่ 28 กรกฎาคม 2520
ในนาม บริษัท พรีเมียร์ มาร์เก็ตติ้ง จำกัด ด้วยทุนจดทะเบียนเริ่มแรก 1 ล้านบาท
ในระยะแรกดำเนินธุรกิจด้านการตลาด ส่งเสริมการขาย และจัดจำหน่ายสินค้าประเภทขนมขบเคี้ยว
สินค้าอุปโภคบริโภค ต่อมาได้จดทะเบียนเป็นบริษัทมหาชนจำกัด เมื่อวันที่ 20 กรกฎาคม 2550
และเข้าเป็นบริษัทจดทะเบียนในตลาดหลักทรัพย์แห่งประเทศไทย เมื่อวันที่ 27 พฤษภาคม 2551
ด้วยทุนจดทะเบียนและชำระแล้ว 650 ล้านบาท

เมื่อวันที่ 23 สิงหาคม 2553
ที่ประชุมคณะกรรมการบริษัทได้มีมติอนุมัติโครงการซื้อหุ้นคืนเพื่อการบริหารทางการเงิน
จำนวนไม่เกิน 65 ล้านหุ้น (มูลค่าตราไว้หุ้นละ 1 บาท) หรือคิดเป็นไม่เกินร้อยละ 10
ของหุ้นที่จำหน่ายได้แล้วทั้งหมด โดยกำหนดวงเงินซื้อคืนหุ้นสูงสุดไม่เกิน 130 ล้านบาท
บริษัทได้ดำเนินการซื้อหุ้นคืนในตลาดหลักทรัพย์แห่งประเทศไทยตั้งแต่วันที่ 8 กันยายน 2553 ถึงวันที่
7 มีนาคม 2554 โดยหุ้นที่ซื้อคืนแล้วมีจำนวนรวมทั้งสิ้น 51,754,700 หุ้น คิดเป็นร้อยละ 7.96
ของหุ้นที่จำหน่ายได้แล้วทั้งหมด

ปัจจุบันบริษัทประกอบธุรกิจจัดจำหน่ายและเป็นตัวแทนจำหน่ายสินค้าอุปโภคและบริโภค
สินค้าภายใต้การจัดจำหน่ายและเป็นตัวแทนจำหน่ายของบริษัท แบ่งออกเป็น 5 กลุ่มผลิตภัณฑ์ ได้แก่
ผลิตภัณฑ์ขนมขบเคี้ยว ผลิตภัณฑ์อาหารและเครื่องดื่ม ผลิตภัณฑ์ลูกอม ผลิตภัณฑ์ยาและอาหารเสริม
ผลิตภัณฑ์ของใช้ส่วนตัวและของใช้ในครัวเรือน
โดยจำหน่ายผ่านช่องทางการขายที่ครอบคลุมร้านค้ากว่า 30,000 แห่งทั่วประเทศ

บริษัทยึดปรัชญาในการดำเนินธุรกิจของกลุ่มบริษัท กล่าวคือ ธุรกิจก้าวหน้า พนักงานมั่นคง
สังคมยั่งยืน ควบคู่กับความพึงพอใจของลูกค้า มุ่งเน้นเรื่อง คุณภาพ คือ
การใส่ใจในคุณภาพทุกขั้นตอน ตั้งแต่การเลือกสรรวัตถุดิบคุณภาพ
กระบวนการผลิตที่ได้มาตรฐานสากล และ คุณค่า คือ
นำเสนอสินค้าที่มีคุณค่าและคุณประโยชน์ต่อผู้บริโภค
บริษัทจึงได้จัดให้มีระบบการตรวจสอบสภาพและควบคุมคุณภาพผลิตภัณฑ์จากผู้ผลิตสินค้าที่บริษัทคัดเลือกมาจัดจำหน่ายอย่างเคร่งครัด
รวมถึงการพิจารณาจากการรับรองมาตรฐานคุณภาพต่างๆของผลิตภัณฑ์อีกด้วย
ทั้งนี้เพื่อสร้างความมั่นใจให้ผู้บริโภคถึงคุณภาพและมาตรฐานของผลิตภัณฑ์ภายใต้การจัดจำหน่ายของบริษัท

พัฒนาการและการเปลี่ยนแปลงที่สำคัญในปี พ.ศ. 2555 ที่ผ่านมา

-   บริษัทวางตลาดผลิตภัณฑ์รสชาติใหม่และผลิตภัณฑ์ในแต่ละกลุ่มผลิตภัณฑ์ ดังนี้

ผลิตภัณฑ์ขนมขบเคี้ยว สินค้ารสชาติใหม่ที่บริษัทวางตลาดในปี 2555 ประกอบด้วย

- ขนมข้าวโพดอบกรอบ “โคโคริคอร์น-ซี” รสดั้งเดิมและรสสาหร่าย “โคโคริ บอล” รสกุ้งลอบ

สเตอร์บาร์บีคิว และ “โคโคริ ป๊อป” รสสไปซี่ซีฟู้ดและรสป๊อปคอร์น

- ขนมมันเทศทอดกรอบ “โดเรมี” รสนมเย็น

- มันฝรั่งแท่งทอดกรอบ “แจ็กซ์ มิกซ์” รสอเมริกันเฟรนซ์ฟรายส์ และรสไส้กรอกชีส

- ข้าวเกรียบกุ้ง “คาลบี้” รสจัมโบ้โนริ

- ขนมข้าวเกรียบปลาหมึก “โคโคริทาโกะ” รสปลาหมึกสาหร่ายและรสดั้งเดิม

นอกจากนี้ ยังได้วางตลาด จี๊ดจ๊าด ฟรุทโต รสบ๊วย 3 รสและบ๊วยหั่น ตรา “จี๊ดจ๊าด” สินค้าใหม่ใน

กลุ่มผลิตภัณฑ์นี้ อีกด้วย

ผลิตภัณฑ์ลูกอม สินค้ารสชาติใหม่ที่วางตลาดในปี 2555 ได้แก่

- ลูกอมเคี้ยวหนึบ “โอเล่ วิ้งกี้อายโกโก้ ฟรุต” กลิ่นส้มผสมโก้โก้ และ กลิ่นสตรอเบอร์รี่ผสมโก้โก้

- ลูกอม “โอเล่” รสแตงโมมะนาวและรสลิ้นจี่ออสเตรเลีย

- ลูกอมผสมวิตามินซี “โบตัน” กลิ่นซุปเปอร์เลมอนและกลิ่นซุปเปอร์กีวีแอปเปิ้ล

ผลิตภัณฑ์อาหารและเครื่องดื่ม สินค้าใหม่จากหลากหลายตราสินค้า
ทั้งสินค้าสำเร็จรูปพร้อมรับประทาน และสินค้ากึ่งสำเร็จรูป ที่บริษัทวางตลาดในปี 2555 ได้แก่

  - ข้าวผัดไก่ ข้าวผัดอเมริกัน ข้าวไก่ผัดพริกแกง ผัดไทกุ้ง
  สปาเก็ตตี้ซอสไก่สับและสปาเก็ตตี้ขี้เมาหมู

  ตรา “พรานทะเล”

  - ไชโป้วหวาน “ตราแม่จินต์”

  - โจ๊กและวุ้นเส้นกึ่งสำเร็จรูป “ตราเกษตร”

ผลิตภัณฑ์ของใช้ส่วนตัวและของใช้ในครัวเรือน สินค้าใหม่ของกลุ่มนี้ที่วางตลาดในปี 2555 ได้แก่

- ผลิตภัณฑ์เปลี่ยนสีผม “Beautylabo”และ“Bigen Men’s Speedy Color”

- ยาสีฟัน “ดาร์ลี่เอนนาเมล โพรเทค”และ “ดาร์ลี่เอ็กซ์เปิร์ทไวท์”

-   บริษัทย่อย (บริษัท พรีเมียร์ แคนนิ่ง อินดัสตรี้ จำกัด - PCI)
    ออกผลิตภัณฑ์ใหม่สำหรับส่งออกไป

จำหน่ายในทวีปยุโรป ได้แก่ ผลิตภัณฑ์ปลาหมึกสำเร็จรูปพร้อมรับประทาน

-   ได้รับรางวัลบริษัทจดทะเบียนด้านผลการดำเนินงานยอดเยี่ยม (Best Company
    Performance Awards)

และรางวัลดีเด่นบริษัทจดทะเบียนด้านผลการดำเนินงาน (Outstanding Company
Performance Awards) ในกลุ่มบริษัทจดทะเบียนที่มีมูลค่าหลักทรัพย์ตามราคาตลาดไม่เกิน
10,000 ล้านบาท : กลุ่มที่ 2 จากงาน SET Awards 2012
ซึ่งเป็นรางวัลที่มอบให้แก่บริษัทจดทะเบียนที่มีผลการดำเนินงานยอดเยี่ยมในแต่ละกลุ่มบริษัท

และ กรรมการผู้จัดการบริษัท ดร.สมชาย ชุณหรัศมิ์ ได้รับรางวัลผู้บริหารสูงสุดดีเด่น
(Outstanding CEO Awards)

-   ได้รับการประเมินจาก สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
    ร่วมกับ

สมาคมบริษัทจดทะเบียนและสมาคมส่งเสริมผู้ลงทุนไทย เรื่อง การจัดการประชุมสามัญผู้ถือหุ้น(AGM)
ประจำปี พ.ศ.2555 อยู่ในเกณฑ์ “ดีเลิศ” ด้วยคะแนนเต็ม 100 คะแนน โดยบริษัทเป็น 1 ใน 74
บริษัทที่ได้รับคะแนนเต็ม 100 คะแนน จากบริษัทจดทะเบียนที่เข้าร่วมโครงการทั้งสิ้น 450 บริษัท

-   บริษัทได้แสดงเจตนารมณ์เป็นแนวร่วมปฏิบัติ ( Corruption Action Coalition)
    ในการต่อต้านการทุจริต

ของภาคเอกชนไทย ร่วมกับสมาคมส่งเสริมสถาบันกรรมการบริษัทไทย หอการค้าไทย
สมาคมธนาคารไทย หอการค้าต่างชาติ และสมาคมบริษัทจดทะเบียนไทย
เพื่อแสดงเจตจำนงที่จะดำเนินธุรกิจด้วยความโปร่งใส ถูกต้องตามกฎหมาย
ต่อต้านและไม่สนับสนุนการคอรัปชั่น เพื่อให้การดำเนินงานของบริษัทเป็นไปตามหลักบรรษัทภิบาลที่ดี
โดยได้เข้าร่วมลงนามประกาศเจตนารมณ์เมื่อเดือน กันยายน 2555 ที่ผ่านมา

-   จ่ายเงินปันผลระหว่างกาลจากผลการดำเนินงวด 6 เดือน ตั้งแต่วันที่ 1 มกราคม 2555
    ถึงวันที่ 30

มิถุนายน 2555 ให้กับผู้ถือหุ้นในอัตรา 0.12 บาทต่อหุ้น เป็นจำนวนเงินรวมทั้งสิ้น 71,789,436
บาท ในเดือน กันยายน 2555

3.2 ภาพรวมการประกอบธุรกิจของบริษัทและบริษัทย่อย

โครงสร้างของบริษัท พรีเมียร์ มาร์เก็ตติ้ง จำกัด (มหาชน) และบริษัทย่อย ณ วันที่ 31 ธันวาคม
2555

บริษัท พรีเมียร์ มาร์เก็ตติ้ง จำกัด (มหาชน)
ประกอบธุรกิจจัดจำหน่ายและเป็นตัวแทนจำหน่ายสินค้าอุปโภคและบริโภค ซึ่งแบ่งได้เป็น 5
กลุ่มผลิตภัณฑ์ ได้แก่ ผลิตภัณฑ์ขนมขบเคี้ยว ผลิตภัณฑ์อาหารและเครื่องดื่ม ผลิตภัณฑ์ลูกอม
ผลิตภัณฑ์ยาและอาหารเสริม ผลิตภัณฑ์ของใช้ส่วนตัวและของใช้ในครัวเรือน
โดยสินค้าที่บริษัทจัดจำหน่ายเป็นการจำหน่ายในประเทศทั้งหมด
ผ่านช่องทางการจัดจำหน่ายต่างๆทั้งช่องทางการจำหน่ายแบบร้านค้าสมัยใหม่ (Modern Trade)
ช่องทางร้านค้าแบบดั้งเดิม (Traditional Trade) และรถขายเงินสด (Cash Van)
โดยมีร้านค้ากว่า 30,000 แห่งทั่วประเทศติดต่อค้าขายโดยตรงกับบริษัท

บริษัทมีเงินลงทุนในบริษัทย่อย 3 แห่ง คือ บริษัท พี.เอม.ฟูด จำกัด (PMF) บริษัท พรีเมียร์
แคนนิ่งอินดัสตรี้ จำกัด (PCI) และบริษัท พรีเมียร์ โฟรเซ่น โพรดักส์ จำกัด (PFP)
ซึ่งบริษัทถือหุ้นในสัดส่วนร้อยละ 100 ของทุนจดทะเบียนและเรียกชำระแล้วในแต่ละบริษัท
บริษัทย่อยทั้ง 3 แห่ง ประกอบธุรกิจดังนี้

1. บริษัท พี.เอม.ฟูด จำกัด (PMF) ผลิตและจำหน่ายสินค้าประเภทปลาเส้นและปลาแผ่น
ที่รู้จักกันในชื่อ “ปลาสวรรค์ทาโร” และผลิตภัณฑ์สาหร่ายทอด ภายใต้ตรา “ทาโร บิ๊กกุ”
ผลิตภัณฑ์ของ PMF มีการจำหน่ายทั้งในและต่างประเทศ และได้มอบหมายให้บริษัท พรีเมียร์
มาร์เก็ตติ้ง จำกัด (มหาชน) เป็นผู้จัดจำหน่ายภายในประเทศแต่เพียงผู้เดียว

2. บริษัท พรีเมียร์ แคนนิ่ง อินดัสตรี้ จำกัด (PCI)
ผลิตและจำหน่ายผลิตภัณฑ์ปลาทูน่าและผลิตภัณฑ์อาหารทะเล (Sea Food) สำเร็จรูปอื่นๆ บรรจุถุง
(Pouch) และบรรจุกระป๋อง (Canned) สำหรับอาหารคนและสัตว์เลี้ยงภายใต้ตราสินค้าของลูกค้า
ผลิตภัณฑ์ทั้งหมดจะส่งออกไปจำหน่ายในต่างประเทศทั้งในเอเชีย ยุโรป และตะวันออกกลาง
นอกจากนี้ PCI ยังประกอบธุรกิจผลิตและจำหน่ายซอสมะเขือเทศ ซอสพริก
ภายใต้เครื่องหมายการค้า “คิงส์ คิทเช่น” โดยมอบหมายให้ บริษัท พรีเมียร์ มาร์เก็ตติ้ง จำกัด
(มหาชน) เป็นตัวแทนจำหน่ายสินค้าประเภทซอสแต่เพียงผู้เดียว

3. บริษัท พรีเมียร์ โฟรเซ่น โพรดักส์ จำกัด (PFP) ผลิตอาหารสำเร็จรูปแช่แข็ง
โดยผลิตตามคำสั่งซื้อของลูกค้า นอกจากนี้บริษัทยังให้เช่าพื้นที่ในการผลิต
ให้บริการรับฝากแช่ผลิตภัณฑ์ในห้องเย็น รวมทั้งยังมีการพัฒนาโครงการใหม่ๆ
เพื่อเพิ่มรายได้และผลตอบแทน

  3.3 โครงสร้างรายได้

  โครงสร้างรายได้ของบริษัทและบริษัทย่อย

+-----------------+-------+------+-----+-----+-----+-----+-----+-----+
| ประเภทของรายได้  | ดำเนิน | %กา  | 2   |     | 2   |     | 2   |     |
|                 |       | รถือห | 555 |     | 554 |     | 553 |     |
|                 | ก     | ุ้นของ |     |     |     |     |     |     |
|                 | ารโดย | บริษัท |     |     |     |     |     |     |
+=================+=======+======+=====+=====+=====+=====+=====+=====+
|                 |       |      | ล้าน | %   | ล้าน | %   | ล้าน | %   |
|                 |       |      | บาท |     | บาท |     | บาท |     |
+-----------------+-------+------+-----+-----+-----+-----+-----+-----+
| ผลิต             | P     | 10   | 2,  | 74  | 2,  | 75  | 2,  | 73  |
| และจัดจำหน่ายสินค้า | M/PMF | 0.00 | 907 | .07 | 524 | .03 | 181 | .51 |
+-----------------+-------+------+-----+-----+-----+-----+-----+-----+
| ผลิตอาหารปลาทูน่า  | PCI   | 10   | 1,  | 25  | 810 | 24  | 754 | 25  |
| อ               |       | 0.00 | 003 | .55 |     | .09 |     | .41 |
| าหารทะเลสำเร็จรูป |       |      |     |     |     |     |     |     |
| และซอส          |       |      |     |     |     |     |     |     |
+-----------------+-------+------+-----+-----+-----+-----+-----+-----+
| ผล              | PFP   | 10   | 13  | 0   | 29  | 0   | 19  | 0   |
| ิตอาหารแช่แข็งและใ |       | 0.00 |     | .33 |     | .86 |     | .64 |
| ห้บริการพื้นที่ห้องเย็น |       |      |     |     |     |     |     |     |
+-----------------+-------+------+-----+-----+-----+-----+-----+-----+
| รายได้อื่น         | บริษัท  |      | 2   | 0   | 1   | 0   | 13  | 0   |
| (เงินปันผลรับ      | และบร |      |     | .05 |     | .03 |     | .44 |
| ก               | ิษัทย่อย |      |     |     |     |     |     |     |
| ำไรจากการจำหน่าย |       |      |     |     |     |     |     |     |
| เงินลงทุนในบริษัทอื่น |       |      |     |     |     |     |     |     |
| โอนกลับค่าเผื่อการด |       |      |     |     |     |     |     |     |
| ้อยค่าของเงินลงทุน) |       |      |     |     |     |     |     |     |
+-----------------+-------+------+-----+-----+-----+-----+-----+-----+
| รายได้รวม        |       |      | 3,  | 100 | 3,  | 100 | 2,  | 100 |
|                 |       |      | 925 | .00 | 364 | .00 | 967 | .00 |
+-----------------+-------+------+-----+-----+-----+-----+-----+-----+